Document ID: 32002D0841

Kommissionens beslutning
af 24. oktober 2002
om ændring af beslutning 93/197/EØF om dyresundhedsmæssige betingelser og udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr
(meddelt under nummer K(2002) 4006)
(EØS-relevant tekst)
(2002/841/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved Kommissionens beslutning 2002/160/EF(2), særlig artikel 15, litra a), og artikel 16, og
ud fra følgende betragtninger:
(1) Ved Kommissionens beslutning 93/197/EØF(3), senest ændret ved beslutning 2002/635/EF(4), blev der opstillet en liste over tredjelande, hvorfra medlemsstaterne tillader indførsel af registrerede hovdyr og hovdyr til opdræt og som brugsdyr.
(2) Ved beslutning 2002/635/EF blev Kirgisistan ved en fejltagelse udeladt fra listen. Kirgisistan bør igen opføres på listen.
(3) Med henblik på at opnå et sundhedscertifikat E efter beslutning 93/197/EØF skal der gennemføres sundhedsundersøgelser af prøver, som tages inden for de sidste ti dage inden udførslen. Det har voldt vanskeligheder at overholde fristen, især når prøverne skal undersøges i laboratorier, der er godkendt af destinationsmedlemsstaten. Fristen bør derfor forlænges.
(4) Beslutning 93/197/EØF bør ændres tilsvarende.
(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilagene til beslutning 93/197/EØF ændres som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 24. oktober 2002.

Labels: 0
3
5
6